Нэхъ жыжьэхукIэ нэхъыфI?
«СКА-Хабаровск» (Хабаровск) — «Спартак-Налшык» (Налшык) — 0:0. Хабаровск. Лениным и цIэр зезыхьэ стадион. Мэлыжьыхьым и 29-м. ЦIыху 700 еплъащ.
Судьяхэр: Борисов (Самарэ), Гурбанов (Краснодар), Зайнагутдинов (Уфа).
«СКА-Хабаровск»: Довбня, Иванов, Киреев (Друзин, 55), Удалый, Калинский (Казанков, 61), Черевкэ, Демидкэ, Астафьев (Рылов, 80), Карасёв, Никифоров (Кобялкэ, 75), Корян.
«Спартак-Налшык»: Антипов, Семёнов, Кузнецов, Дашаев, Марченкэ, Крамаренкэ, Мухьэммэд (Бажэ, 79), Ахриев (Войнов, 82), Дроздов, Багъэтыр (Мурачёв, 89), Ахъядов (ЛIуп, 79).
Дагъуэ къыхуащIащ: Ахъядовымрэ Войновымрэ.
ЛъэныкъуитIми мы зэIущIэр хуабжьу жыджэ-ру къыщIадзащ. Нэрылъагъут ахэр текIуэны-гъэм зэрыщIэбэнынур: хэгъэрейхэр премьер-лигэм кIуэн, хьэщIэхэр зыхэт гупым къыхэнэн папщIэ гугъу зрагъэхьыну хьэзырт. Дакъикъитху дэкIауэ арат Багъэтыр Альберт япэу хабаровскдэсхэм я гъуэм щеуам. АрщхьэкIэ «Спартак-Налшыкри» напIэзыпIэм «кIуэцIрыхуащ» икIи Астафьевым ди гъуащхьэтетыр игъэпIейтеящ.
Километр мин бжыгъэхэр зэпачу КъуэкIыпIэ Жыжьэм нэс кIуами, налшыкдэсхэр хэгъэрейхэм къазэрыпикIуэт щыIэтэкъым. «СКА-Хабаровск»-м и гъуащхьэхъумэхэр хуабжьу зэхэзехуэн ящIырт Крамаренкэ, Ахриевым, Багъэтырым, Ахъядовым. Бжыгъэр къызэIуихыным «Спартак-Налшыкыр» пэгъунэгъу дыдэ хъуат 34-нэ дакъикъэм. АрщхьэкIэ Багъэтырыр къыIэрыхьа топымкIэ Ахъядовым дэгуэшакъым, езы Альберти гъуэм хуигъэзэфакъым.
Хэгъэрейхэми Iэмал хъарзынэхэр къахукъуэкIырт, ауэ бжыгъэр къызэIуахыным Iуэхур нагъэсыфыртэкъым. Языныкъуэхэм и деж ди гъуащ-хьэхъумэхэм ахэр къалъахъэрт.
Загъэпсэхуу къихьэжа иужькIи щытыкIэм зэрызихъуэжа щыIэкъым. Хабаровскдэсхэр ипэкIэ нэхъ кIуатэрт, ауэ хьэщIэхэри щIэх-щIэхыурэ шынагъуэу ебгъэрыкIуэрт. Апхуэдэу щыт пэтми, «СКА-Хабаровск»-р текIуэныгъэм нэхъ пэгъунэгъуащ.
Джэгур щиух дыдэм Астафьевыр и закъуэу ди гъуэм къыбгъэдэнащ икIи метр зытхух фIэкIа пэмыжыжьэу ар лъэщу зэуа топым Антиповым къригъэгъэзэфащ. Абы иужь-кIэ Iэмал гъуэзэджэхэр яIащ Кобялкэ, Казанковым, Демидкэ сымэ.
ХьэщIэхэм я насыпти, а махуэм топыр я гъуэм дэкIакъым икIи, я очко бжыгъэм хагъэхъуауэ, мы гъэм зэи щытемыкIуа Налшык къагъэзэж. Хьэлэмэтращи, турнир таблицэм и япэ увыпIитхур иджыпсту щызыIыгъхэм я деж щыIэу «Спартак-Налшыкыр» мы зэхьэзэхуэм къыщыхагъэщIа къэхъуакъым. Апхуэдэ зыхузэфIэкIа япэ дивизионым хэткъым.
КъызэрыттемыкIуэфам и зэранкIэ, «СКА-Хабаровск»-ми и Iуэхухэр нэхъыкIэ хъуащ. Премьер-лигэм щIэбэнын папщIэ иджы къэнэжа зэIущIэхэм абы хуабжьу гугъу щызригъэхьыпхъэщ.
Щыгъуазэ фыхуэтщIынщ япэ дивизионым иужьу щекIуэкIа зэIущIэхэм къарикIуа бжыгъэхэм: «Химки» (Химки) — «Волгарь» (Астрахань) — 1:1, «Сибирь» (Новосибирск) — «Зенит-2» (Санкт-Петербург) — 1:1, «Тамбов» (Тамбов) – «Луч-Энергия» (Владивосток) — 1:0, «Мордовия» (Саранск) — «Балтика» (Калининград) — 0:1, «Сокол» (Саратов) — «Тюмень» (Тюмень) — 1:0, «Тосно» (Ленинград область) — «Спартак-2» (Мэзкуу) — 1:1, «Факел» (Воронеж) — «Енисей» (Красноярск) — 0:3, «Кубань» (Краснодар) — «Динамо» (Мэзкуу) — 0:1, «Шинник» (Ярославль) — «Нефтехимик» (Нижнекамск) — 2:1.
КъыкIэлъыкIуэ джэгугъуэр Урысей Федерацэм футболымкIэ и япэ диви-зионым накъыгъэм и 6-м щызэхэтынущ. А махуэм «Спартак-Налшыкым» къригъэблэгъэнущ «Химки» командэр.
Жыласэ Заурбэч.
